Savez sindikata Jugoslavije
<s>Savez sindikata Jugoslavije (SSJ) bila je sindikalna organizacija koja je okupljala delovanje svih sindikata u socijalističkoj Jugoslaviji.</s><s>SSJ je isprva delovao pod imenom Jedistveni sindikat radnika i nameštenika Jugoslavije (JRSNJ) sve do 1948. godine, kada mu je na Prvom kongresu promenjeno ime.</s><s>SSJ je delovao do 1990. godine.</s>

<s>Istorijat 
Nakon zamiranja sindikalnog pokreta u Jugoslaviji posle okupacije 1941. godine, jedini sindikat koji je delovao u okupiranoj Jugoslaviji bio je „Delavska enotnost“, na oslobođenoj teritoriji u Sloveniji.</s>

<s>Na zemaljskoj konferenciji u Beogradu, od 23. do 25. januara 1945. godine, obnovljena je sindikalna organizacija i stvoreni Jedinstveni sindikati radnika i nameštenika Jugoslavije (JSRNJ).</s><s>JSRNJ je na svom Prvom kongresu, održanom od 24. do 28. oktobra 1948. godine, promenio ime u Savez sindikata Jugoslavije (SSJ).</s><s>Organizovani na principima dobrovoljnosti, te organizacione i finansijske samostalnosti, sindikati su imali značajnu ulogu u obnovi zemlje, rekonstrukciji industrije i izgradnji socijalizma.</s>

<s>SSJ je po pravilu svake četvrte do pete godine održavao kongres.</s><s>Posebne etape u razvoju sindikata predstavljali su Treći kongres (1955), Četvrti kongres (1959) i Peti kongres (1964).</s>

<s>Uvođenjem radničkog samoupravljanja 1950. godine, te prenošenjem mnogih funkcija države na razne samoupravne organe, sindikalna organizacija je počela da deluje kao društveno-politička organizacija radnog kolektiva koja pruža pomoć radničkom organu upravljanja, te pokreće radnike i službenike na izvršenje zadataka i mera koje bi doneo organ radničkog samoupravljanja.</s>

<s>SSJ je 1957. godine bio glavni nosliac pripreme i organizacije Prvog kongresa radničkih saveta Jugoslavije.</s>

<s>Godine 1990, Savez sindikata Jugoslavije prestao je da deluje usled opšteg stanja, a rad republičkih ogranaka nastavili su sindikati pod starim ili novim imenom.</s>

<s>Međunarodne veze 
Godine 1945, nakon obnove rada sindikata u Jugoslaviji, uspostavljena je i njihova međunarodna aktivnost.</s><s>Opštezemaljska sindikalna konferencija podržala je anglo-ruski komitet za stvaranje Međunarodne sindikalne federacije, izabrala delegaciju koja je prisustvovala konferenciji (6 — 17. februar 1945. u Londonu) i osnivačkom kongresu Svetske sindikalne organizacije (27. decembar — 8. oktobar 1945. u Parizu) na kome je u Izvršni odbor SSF bio izabran Đuro Salaj, kao predstavnik sindikata zemalja jugoistočne Evrope.</s>

<s>Nakon Rezolucije Informbiroa 1948, SSJ je 1950. godine istupio iz SSF-a usled stalnog šikaniranja i diskriminatorskih postupaka od strane SSF i sindikata zemalja istočne Evrope.</s><s>SSJ od tada nije bio član nijedne svetske sindikalne organizacije, ali je aktivno učestvovao u radu Međunarodne organizacije rada i UNESKO-a.</s>

<s>Organizacija 
Savez sindikata Jugoslavije temeljio se:
 na samostalnom postojanju šest sindikata:
 Sindikat radnika industrije i rudarstva
 Sindikat građevinskih radnika
 Sindikat radnika poljoprivrede, prehrambene i duvanske industrije
 Sindikat radnika uslužnih delatnosti
 Sindikat radnika saobraćaja i veza
 Sindikat radnika društvenih delatnosti (prosvetni, kulturno-umetnički, zdravstveni radnici i bivši državni službenici)
 na zajedničkom delovanju rukovodstva Saveza sindikata od opštine preko sreza i republike do federacije, koji obedinjavaju, koordiniraju i usmeravaju delatnost sindikata rukovodeći se opštim interesima radničke klase.</s>

<s>Rukovodstvo 
Za rukovođenje sindikalnim organizacijama, statutom SSJ bila su određena dva organa: kongres i Centralno veće.</s><s>Kongres SSJ sazivao je Centralno veće najmanje jednom u četiri godine.</s><s>Kongres SSJ sačinjavali su delegati, koje su birali sindikati na svojim kongresima, odnosno na republičkim ili opštinskim skupštinama.</s>

<s>Vidi još 
 Ujedinjeni radnički sindikalni savez Jugoslavije
 Hronologija radničkog pokreta, SKJ i SFRJ</s>

<s>Reference</s>

<s>Literatura 
 Mala politička enciklopedija.</s><s>„Savremena administracija“, Beograd 1966. godina.</s><s>Enciklopedija Jugoslavije (knjiga sedma).</s><s>„Leksikografski zavod FNRJ“, Zagreb 1968. godina.</s>

<s>Spoljašnje veze</s>

<s>Istorijat sindikalnog pokreta u Srbiji od početaka do danas</s>

<s>Nastanci 1945.</s><s>Prestanci 1990.</s><s>Jugoslavenske organizacije
Politika SFRJ
Sindikat</s>

